79. ΝΟΜΟΣ υπ’ αριθ. 1239 της 17/23 Μαρτ. 1982 (ΦΕΚ Α΄ 35) (Διόρθ. Σφαλμ. στο ΦΕΚ Α΄ 46 της 7  Απρ. 1982) Διακανονισμός εξοφλήσεως οφειλών από καθυστερούμενες ασφαλιστικές εισφορές προς Οργανισμούς Κοινωνικής Ασφαλίσεως αρμοδιότητας του Υπουργείου Κοινωνικών Υπηρεσιών. Άρθρ.1.-1.Οι καθυστερούμενες μέχρι την 31.10.1981 ασφαλιστικές εισφορές προς Οργανισμούς Κοινωνικής Ασφαλίσεως αρμοδιότητας του Υπουργείου Κοινωνικών Υπηρεσιών απαλλάσσονται των προσθέτων τελών, τόκων και διακανονιζόμενες εξοφλούνται σε 48 μηνιαίες ίσες δόσεις, η πρώτη των οποίων θα καταβληθεί μέχρι 28.2.1982. 2.Προϋπόθεση για την εφαρμογή του διακανονισμού αυτού είναι η μη ύπαρξη, κατά το χρόνο καταβολής μιας δόσεως, οφειλής από απαιτητές τρέχουσες εισφορές ή από άλλη απαιτητή δόση, που ανάγεται στο από 1.11.1981 και μετά χρονικό διάστημα. 3.Η μη εμπρόθεσμη καταβολή δύο στη συνέχεια δόσεων ή η καταβολή δόσεως, χωρίς να έχουν εξοφληθεί οι μέχρι του χρόνου καταβολής τρέχουσες εισφορές, συνεπάγεται απώλεια του ευεργετήματος της τμηματικής εξοφλήσεως των οφειλομένων εισφορών και καθίσταται απαιτητό το σύνολο του οφειλομένου ποσού κύριας οφειλής, με τα νόμιμα πρόσθετα τέλη, τόκους και λοιπές προσαυξήσεις. 4.Ως ασφαλιστικές εισφορές θεωρούνται οι εισφορές ασφαλισμένων και εργοδοτών, καθώς και οι εισφορές αυτοτελώς εργαζομένων επιστημόνων εμπόρων, επαγγελματιών και βιοτεχνών, για υποχρεωτική ασφάλιση στους Οργανισμούς Κοινωνικής Ασφαλίσεως, Κυρίας και Επικουρικής, Αρωγής Ασθενείας και Προνοίας, αρμοδιότητας του Υπουργείου Κοινωνικών Υπηρεσιών. 5.Οι ανωτέρω διατάξεις εφαρμόζονται και για τις καθυστερούμενες εισφορές προς τους Οργανισμούς Κοινωνικής Πολιτικής, των οποίων οι εισφορές εισπράττονται από το ΙΚΑ μαζί με τις δικές του. 6.Ειδικά οι παραπάνω οφειλές προς το Ταμείο Συντάξεως και Αυτασφαλίσεως Υγειονομικών και το Ταμείο Συντάξεων Μηχανικών και Εργοληπτών Δημοσίων Έργων, μπορούν να καταβληθούν σε 8 εξαμηνιαίες δόσεις, της πρώτης καταβλητέας μέσα στον επόμενο μήνα από τη δημοσίευση του νόμου αυτού. Οι επόμενες δόσεις θα καταβάλλονται, στη συνέχεια, μέσα στο πρώτο δίμηνο της κάθε εξαμηνίας. Σε περίπτωση που δεν θα καταβληθεί εμπρόθεσμα μια δόση, τότε χάνεται το δικαίωμα της τμηματικής καταβολής και το υπόλοιπο ποσό επιβαρύνεται με πάγιο πρόσθετο τέλος 50%. Άρθρ.2.-Όλες οι εκκαθαρισμένες οφειλές του δημοσίου προς επιχειρήσεις, συμπεριλαμβανομένων και των εξαγωγικών επιτοκίων, συμψηφίζονται υποχρεωτικά με οφειλές των επιχειρήσεων αυτών προς το ΙΚΑ, τρέχουσες ή απαιτητές δόσεις σύμφωνα με το άρθρ. 1 του νόμου αυτού, ανεξάρτητα από τυχόν οφειλές τους προς το Δημόσιο ή άλλους τρίτους και αποδίδονται από το Δημόσιο κατευθείαν στο Ι.Κ.Α. Η ισχύς των διατάξεων του προηγουμένου και αυτού του άρθρου αρχίζει από 22.1.1982. Για την ισχύ των διατάξεων του άνω άρθρου βλέπε και τελευταίο εδάφιο της παρ. 7 άρθρ.  39 Νόμ. 2065/1992 (ΦΕΚ Α΄ 113), Τόμ. 27  σελ. 196,471. Άρθρ.3.-1.Από τον διακανονισμό της οφειλής σε δόσεις αναστέλλεται ή διακόπτεται η εκτέλεση των καταδικαστικών αποφάσεων, για παράβαση του Α.Ν. 86/1967, η ποινική διαδικασία καθώς και οποιαδήποτε διαδικασία αναγκαστικών μέτρων κατά των οφειλετών των Ασφαλιστικών Οργανισμών, οι δε κρατούμενοι απολύονται από τις φυλακές, με παραγγελία του αρμόδιου εισαγγελέα του τόπου κρατήσεως. 2.Οι ανωτέρω αναστολές ή διακοπές παύουν, εφ’ όσον ο υπόχρεος δεν καταβάλει δύο συνεχείς δόσεις. Την μη εμπρόθεσμη καταβολή των δόσεων αυτών καθώς και την ολοσχερή εμπρόθεσμη εξόφληση όλων των δόσεων, υποχρεούται ο Ασφαλιστικός Οργανισμός να γνωστοποιήσει με έγγραφο στον αρμόδιο εισαγγελέα. Άρθρ.4.-Δεν επιτρέπεται η δανειοδότηση επιχειρήσεων από Τράπεζα ή οποιοδήποτε άλλο Πιστωτικό Ίδρυμα, χωρίς την προσκόμιση βεβαιώσεως και ΙΚΑ και των άλλων Ασφαλιστικών Οργανισμών Κυρίας Ασφαλίσεως Μισθωτών, για την μη ύπαρξη οποιασδήποτε ληξιπρόθεσμης οφειλής της επιχειρήσεως από ασφαλιστικές εισφορές προς αυτό. Για τους αλληλόχρεους λογαριασμούς η ισχύς της βεβαιώσεως ασφαλιστικής ενημερότητας ισχύει επί δίμηνο από της ημερομηνίας έκδοσής της.  «Επί δίμηνο από της εκδόσεώς τους ισχύουν και τα αποδεικτικά του ΙΚΑ για την ασφαλιστική ενημερότητα των εξαγωγέων, για την καταβολή σ’ αυτούς διαφορών τόκων». Η ανωτέρω μέσα σε « » διάταξη προστέθηκε από το άρθρ. 29 Νόμ. 1469/1984 (ΦΕΚ Α΄ 111), (κατωτ. αριθ. 86). Άρθρ.5.-Όπου από τις κείμενες διατάξεις απαιτείται ως προϋπόθεση για την απονομή συντάξεως από Οργανισμούς Κοινωνικής Ασφαλίσεως και Πολιτικής, αρμοδιότητας του Υπουργείου Κοινωνικών Υπηρεσιών, η προηγούμενη εξόφληση των καθυστερούμενων οφειλών, λογίζεται ότι υπάρχει η προϋπόθεση αυτή στην περίπτωση υπαγωγής στο διακανονισμό του νόμου αυτού. Η παράγραφος αυτή εφαρμόζεται και για τις ασφαλιστικές περιπτώσεις που εμφανίστηκαν πριν από τη δημοσίευση του νόμου αυτού, εφ’ όσον δεν έχει εκδοθεί μέχρι τη δημοσίευση σχετική συνταξιοδοτική απόφαση. (Αντί για τη σελ. 18,00601(β) Σελ. 18,00601(γ) Τεύχος 1298-Σελ. 23 Οργανισμοί Κοινωνικής ασφαλίσεως 15Β.ΑΑ.α.79 101 Η μη εμπρόθεσμη καταβολή δύο στη συνέχεια δόσεων συνεπάγεται την αναστολή της καταβολής της συντάξεως μέχρι και το μήνα κατά τον οποίο θα εξοφληθεί ολοσχερώς το συνολικό ποσό των δόσεων που υπολείπεται, προσαυξημένο με τα αναλογούντα σ’ αυτές πρόσθετα τέλη. Οι διατάξεις του νόμου αυτού, έχουν εφαρμογή και για τους προαιρετικώς ασφαλισμένους. Με το άρθρ. 20 Νόμ. 1276/24-24 Αυγ. 1982 (ΦΕΚ Α΄ 100) (κατωτ. αριθ. 80) παρατάθηκε η προθεσμία για την καταβολή της πρώτης δόσης για την εξόφληση των εισφορών που ρυθμίζονται με τις διατάξεις του άνω άρθρ. 5. Άρθρ.6.-Για εργασίες, επιχειρήσεις ή εκμεταλλεύσεις, που διεξάγονται για λογαριασμό του Δημοσίου, μετά από παραχώρηση ή εργολαβία, ως εργοδότες θεωρούνται οι ανάδοχοι ή οι εργολάβοι. Στις περιπτώσεις αυτές η αρμόδια Δημόσια Αρχή υποχρεούται, πριν από κάθε εξόφληση ή οποιαδήποτε τμηματική καταβολή χρημάτων, να απαιτεί την προσκόμιση βεβαίωσης του ΙΚΑ, για την καταβολή των οφειλομένων προς αυτό ασφαλιστικών εισφορών ή άλλων συναφών οφειλών. Στην αντίθετη περίπτωση θα παρακρατεί το αντίστοιχο ποσό και θα το καταβάλλει απευθείας στο ΙΚΑ. Άρθρ.7.-(Προστίθεται εδάφιο στη παρ. 2 άρθρ. 15 του Νόμ. 825/1978, κατωτ. σελ. 70,816). Άρθρ.8.-Η ισχύς του νόμου αυτού εκτός από τις διατάξεις των άρθρ. 1 και 2 αρχίζει από τη δημοσίευσή του στην Εφημερίδα της Κυβερνήσεως. Σελ. 18,00602(γ) Τεύχος 1298–Σελ. 24 15Β.ΑΑ.α.79 Οργανισμοί Κοινωνικής ασφαλίσεως 102